**חידון בקיאות בפרק אלו מציאות:**

1. **"אמר רב עוקבא בר חמא: במכנשתא דבי דרי עסקינן" – על איזו שאלה עונה רב עוקבא?**

א. מה הגבול בין פירות מפוזרים לפירות צבורים?

ב. לשם מה נועד הגבול של קב בארבע אמות? הרי כל השאלה היא כיצד נראים הפירות – בדרך נפילה או בדרך הנחה!

ג. על שאלות רבי ירמיה – קביים בשמונה אמות מהו וכו'?

ד. האם קב בארבע אמות מקורו בטרחת הבעלים או בחשיבות הפירות?

1. **באיזה מקרה חולקים אביי ורבא בשאלת יאוש שלא מדעת?**

א. בדבר שיש בו סימן

ב. בזוטו של ים

ג. בשלוליתו של נהר ובתנאי שאין במציאה סימן

ד. בדבר שאין בו סימן

1. **כיצד רבא מסביר את דין קציעות מהמשנה ממסכת מעשרות?**

א. קציעות ותאנים: מדובר ביאוש שלא מדעת, ולכן מותר לקחת; זיתים וחרובים: הם שונים, הואיל וחזותם מוכיחה עליהם, הבעלים אינם מתייאשים ולכן אסור לקחת

ב. קציעות ותאנים: מדובר ביאוש מדעת, ולכן מותר לקחת; זיתים וחרובים: מדובר ביאוש שלא מדעת ולכן אסור לקחת

ג. קציעות ותאנים: מדובר ביאוש מדעת, ולכן מותר לקחת; זיתים וחרובים: הואיל וחזותם מוכיחה עליהם, הבעלים אינם מתייאשים ולכן מותר לקחת

ד. קציעות ותאנים: מדובר ביאוש מדעת, ולכן מותר לקחת; זיתים וחרובים: תאנה עם נפילתה היא נמאסת, הבעלים מתייאשים ולכן אסור לקחת

1. **כיצד הגמרא מסבירה את המקרה של התורם שלא מדעת תרומתו תרומה?**

א. הבעלים מינה אדם לשליח ואמר לו תרום מהבינוניות והלך השליח ותרם מהטובות

ב. הבעלים מינה אדם לשליח ואמר לו תרום ולא אמר תרום מאלו. הבעלים חשב שיתרום מהבינוניות והלך השליח ותרם מהיפות

ג. הבעלים מינה אדם לשליח ואמר לו תרום מהיפות, והלך השליח ותרם מהיפות

ד. הבעלים מינה אדם לשליח ואמר לו תרום מהיפות, והלך השליח ותרם מהבינוניות

1. **מאיזה דין במשנה קשה על רבה בסוגיית סימן העשוי להידרס?**

א. כיכרות של בעל הבית ברשות הרבים

ב. כיכרות של בעל הבית ברשות היחיד

ג. כיכרות של נחתום ברשות הרבים

ד. כיכרות של נחתום ברשות היחיד

1. **למסקנה – מה דין כריכות שיש בהן סימן?**

א. אם דרך נפילה – הרי אלו שלו, אם דרך הנחה – חייב להכריז

ב. אם ברשות הרבים – הרי אלו שלו, אם ברשות היחיד – חייב להכריז

ג. בכל מקרה – הרי אלו שלו

ד. בכל מקרה – חייב להכריז

1. **מצאתי שקית פיסטוקים סגורה ושקית פיסטוקים שנמכרה על המשקל (עטופה בנייר חום). שתיהן שוקלות 500 גרם. מה עלי לעשות?**

א. את השקית הסגורה - עליך להכריז, ואת השקית שעל המשקל - אתה יכול לקחת

ב. אין הבדל ביניהן - בשתיהן עליך להכריז היות שהמאבד יכול לומר מה משקלן

ג. את השקית הסגורה - אתה יכול לקחת, ואת השקית שעל המשקל - עליך להכריז

ד. אין הבדל ביניהן - בשתיהן אתה יכול לקחת היות שהמשקל שלהן שווה

1. **מהו תירוץ אביי לסתירה בין המשנה של כדי יין (חייב להכריז) ובין הברייתא של חביות יין (הרי אלו שלו)?**

א. במשנה מדובר לאחר שנפתחו האוצרות ובברייתא קודם שנפתחו האוצרות

ב. במשנה מדובר קודם שנפתחו האוצרות ובברייתא לאחר שנפתחו האוצרות

ג. במשנה מדובר ברשום ובברייתא במציף

ד. במשנה מדובר ברשום ובברייתא בפתוח

1. **מדוע רקתא דנהרא (או לפי הלישנא בתרא – מקום בכלל) לא יכול להיות סימן?**

א. המוצא יכול לומר - באותה מידה שאתה איבדת שם, כל מישהו אחר יכול לטעון שהוא איבד שם

ב. כי זו שפת הנהר והאבדה עלולה ליפול לנהר

ג. כי החביות דומות זו לזו ואינן יכולות לשמש סימן

ד. כי החביות עלולות לזוז משם (מינשתפא(

1. **האם כלים חדשים שלא שבעתן העין מחויבים בהכרזה?**

א. רק אם מצא אותם אחד-אחד

ב. רק אם מצא אותם שניים-שניים

ג. רק אם המאבד הוא תלמיד חכם

ד. רק אם יש בהם סימן

1. **מדוע חבית של יין בעיר שרובה נכרית מותרת במציאה ואסורה בהנאה?**

א. היא מותרת במציאה מכיוון שרב אסי סובר כדעת רבי שמעון בן אלעזר ברוב נכרית ואסורה בהנאה מכיוון שמדובר בעיר שרובה נכרית ורוב הסיכויים הם שזהו יין נסך

ב. היא מותרת במציאה כי רב אסי סובר כדעת רבנן ברוב נכרית ואסורה בהנאה מכיוון שזהו גזל

ג. היא מותרת במציאה כי רב אסי סובר כדעת ר' שמעון בן אלעזר בחדא (מציאה) אך חולק עליו בחדא (הנאה(

ד. היא מותרת במציאה כי ברוב ישראל נמי ואסורה בהנאה כי מותר להשתמש בקנקן שלה

1. **בין אלו שתי ערים מצא רבי חנניא גדי שחוט?**

א. בין סורא לפומבדיתא

ב. בין נהר בירן לרקתא דנהרא

ג. בין בי בר מריון לשוקא דגלדאי

ד. בין טבריה לציפורי

1. **במשנה נאמר: מצא פירות בכלי... מעות בכיס – חייב להכריז. מה דייקה הגמרא ממשפט זה?**

א. אם מצא פירות בכלי ומעות בכיס - חייב להכריז

ב. אם מצא כלי ולפניו פירות, כלי ולפניו מעות – חייב להכריז

ג. אם מצא כלי ולפניו פירות, כלי ולפניו מעות – הרי אלו שלו

ד. מניין הוי סימן

1. **"אמר רב זביד: לא קשיא – הא בכובא וכיתנא, הא בצנא ופירי" – על איזה סוג שאלה עונה רב זביד?**

א. שאלת ורמינהו

ב. שאלת פשיטא

ג. שאלת בעי

ד. שאלת מנא הני מילי

1. **"בעי רבי ירמיה: כשיר מהו, כשורה מהו, כחצובה מהו, כסולם מהו?" – מהי תשובת הגמרא לשאלה זו?**

א. תיקו

ב. בכולם חייב להכריז

ג. רק בסולם חייב להכריז

ד. בכולם הרי אלו שלו – "כל שאילו מכניס לה קיסם ביניהן ונוטלן בבת אחת"

1. **מה הדין בספק הינוח?**

א. לכתחילה לא יטול ואם נטל – יכריז

ב. מכריז לכתחילה

ג. נוטל לכתחילה

ד. לכתחילה לא יטול ואם נטל – אינו חייב להכריז

1. **במשנה נאמר: "מצא כלי באשפה, מכוסה – לא יגע בו"; ואילו בברייתא נאמר: "מצא כלי טמון באשפה נוטל ומכריז". מה תירוצו של אביי לסתירה זו?**

א. המשנה דיברה בסכיני והמניק והברייתא בכובי וכסי

ב. המשנה דיברה בכובי וכסי והברייתא דיברה בסכיני והמניק

ג. המשנה דיברה באשפה העשויה לפנות ואילו הברייתא באשפה שאינה עשויה לפנות

ד. המשנה דיברה באשפה שאינה עשויה לפנות ונמלך עליה לפנותה ואילו הברייתא באשפה שאינה עשויה לפנות

1. **למי שייכת הסכין שנמצאה בכותל ממולא (ממלאת את כל רוחב הכותל)?**

א. לבעל הבית

ב. למוצא

ג. לשניהם – חולקים

ד. אם הכותל משופע – שייך למי שחלקו נמצא בצד הגבוה יותר

1. **על אילו עברות/מצוות עובר מי שראה אבדה והמתין עד שיתייאשו הבעלים?**

א. משום לא תגזול, משום השב תשיבם ומשום לא תוכל להתעלם

ב. משום השב תשיבם ומשום לא תוכל להתעלם

ג. רק משום לא תוכל להתעלם

ד. אינו עובר על שום עברה – הרי הבעלים כבר התייאש

1. **מה דין המוצא מטבעות על שולחנו של השולחני?**

א. חייב להכריז

ב. הרי אלו שלו

ג. שייך לשולחני

ד. יחלוק יחד עם השולחני

**שאלת תמונה 1**



כיצד המצולם בתמונה קשור לפרק אלו מציאות?

א. אבדה ששטפה נהר / שלוליתו של נהר

ב. ירדן שנטל מזה ונתן לזה

ג. נהר בירן

מה הדין במקרה זה ומדוע?

א. אבדה ששטפה נהר – מותר לקחת גם אם יש סימן, הואיל והתורה התירה לקחת במקרה זה, מכיוון שבטוח יש יאוש בעלים

ב. ירדן שנטל מזה ונתן לזה – מה שנתן נתן, הואיל והבעלים מתייאשים כשהאבדה נסחפת בנהר

ג. נהר בירן – המוצא צריך להכריז, מכיוון שנהר בירן מלא סכרים ורוב ישראל עובדים בו

**שאלת תמונה 2**



הבא שני קשרים בין אירוח באכסניה לפרק אלו מציאות:

א. תלמידי חכמים לא מפרטים אצל מי התארחו כדי שלא ישמעו רבים ויבואו ונמצא בעל הבית מפסיד

ב. מר זוטרא חסידא התארח בפונדק שנגנבה בו כוס יקרה, ראה אדם שניגב ידו בגלימת חברו ואמר לעצמו שכנראה זהו הגנב

ג. העמדת המשנה של השכרת בית בפונדק של שלושה ישראל / שלושה נכריים

**שאלות כתיבה:**

1. **כתוב מספר רב ככל הניתן של בעלי חיים שנמצאים בפרק:**

כלבים (והאיכא בהמה וכלבים), דגים (מחרוזות של דגים, דג נשוך), חמורים (שמצא אבא של שמואל והחזיר לבעליו גם לאחר יב חודש) דיה (בי בר מריון), גדי (שחוט בין טבריא לציפורי) גדיים ותרנגולים (אותה סוגיה), גוזלות (מקושרים, אחר הגפה),

1. **כתוב מספר רב ככל הניתן של מיני צמחים שנמצאים בפרק:**

א. פשתן, דבלה – משנה ראשונה

ב. שומשומין, תמרים ורימונים – סוגיה ראשונה, תמרים ורימונים – גם בסיפור מר בר איסק

ג. תאנה וקציעות, זיתים וחרובים – תא שמע בסוגיית יאוש שלא מדעת

(ד. צנייתא דבי בר מריון)

1. **כתוב מספר רב ככל הניתן של כלים – כלי מטבח, כלי מלאכה וכו' –** **שנמצאים בפרק:**

סכין, מזלג, כוס, קנקן, קערה, חבית, כד, גיגית

ארנק, בדי מחטין וצינוריות, מחרוזות של קרדומות

אודרא ונסכא – סמרטוטים, טבלת מתכת

ארבלא – כברה